കോവിഡ് വാക്സിന്: നൂറുശതമാനം പ്രതിരോധ കവചം ഒരുക്കി കണ്ണൂര് കോര്പ്പറേഷന് കണ്ണൂര്: കോര്പ്പറേഷന് പരിധിയിലെ താമസക്കാരില് 18 വയസ്സ് തികഞ്ഞ മുഴുവനാളുകള്ക്കും ഒന്നാം ഡോസ് വാക്സിന് നല്കി കണ്ണൂര് കോര്പ്പറേഷന് കേരളത്തില് എല്ലാവര്ക്കും വാക്സിന് നല്കുന്ന ആദ്യത്തെ കോര്പ്പറേഷനായി.കോര്പ്പറേഷന് പരിധിയില് വാക്സിന് നല്കേണ്ട 157265 പേരില് കോവിഡ് ബാധിച്ചു 90 ദിവസം തികയാത്തവരും, വാക്സിന് എടുക്കുന്നതിന് വിമുഖത കാണിക്കുന്നവരും ഒഴികെയുള്ള മുഴുവന് ആളുകള്ക്കും വാക്സിന് നല്കിക്കൊണ്ടാണ് കോര്പ്പറേഷന് ലക്ഷ്യം കൈവരിച്ചത്.കോര്പ്പറേഷന് പരിധിയിലെ താമസക്കാര്ക്ക് പുറമേ കോര്പ്പറേഷന് പരിധിയില് ജോലിചെയ്ുയന്ന അതിഥി തൊഴിലാളികള്,ഓട്ടോഡ്രൈവര്മാര്,മോട്ടോര് തൊഴിലാളികള്,ചുമട്ട് തൊഴിലാളികള്,ബാര്ബര് ബ്യൂട്ടീഷന്മാര്, പെട്രോള് പമ്ബ് ജീവനക്കാര്, വ്യാപാരികള്, വ്യാപാര സ്ഥാപനങ്ങളിലെ തൊഴിലാളികള്തുടങ്ങി നിരവധി പേര്ക്ക് ഈ കാലയളവില് വാക്സിന് നല്കിയിട്ടുണ്ട്.വാക്സിന് എടുക്കുന്നതിന് വിമുഖത കാണിക്കുന്നവര്ക്കായി ഒരു അവസരം കൂടി നല്കുന്നതിനുവേണ്ടി കഴിഞ്ഞ ദിവസങ്ങളിലും, ഇന്നലെയുമായി ജൂബിലി ഹാളിലും വിവിധ പി എച്ച് സി കളിലും വാക്സിനേഷന് ക്യാമ്ബ് ഒരുക്കിയിരുന്നു.ഇക്കാര്യം വിവിധ പത്ര ദൃശ്യ ഓണ്ലൈന് സമൂഹ മാധ്യമങ്ങളിലൂടെയും ഉച്ചഭാഷിണിയിലൂടെയുംപൊതുജനങ്ങളെ അറിയിക്കുകയും ചെയ്തിട്ടുണ്ട്. കോവിഡ് പ്രതിരോധ പ്രവര്ത്തനങ്ങളുടെ ഭാഗമായി കണ്ണൂര് കോര്പ്പറേഷന് കഴിഞ്ഞ കുറെ മാസങ്ങളായി സമ്ബൂര്ണ്ണ വാക്സിനേഷന് എന്ന ലക്ഷ്യത്തിനായി അക്ഷീണം പ്രവര്ത്തിച്ചു കൊണ്ടിരിക്കുകയായിരുന്നു.ദിവസംതോറും ആയിരക്കണക്കിന് പേര്ക്ക് വാക്സിന് നല്കിയിരുന്ന ജൂബിലി ഹാളിലെ വാക്സിനേഷന് ക്യാമ്ബ് മുന്നറിയിപ്പില്ലാതെ നിര്ത്തിവെച്ചെങ്കിലും കോര്പ്പറേഷന്റെ നേതൃത്വത്തില് ജില്ലാ ഭരണകൂടമായും, ആരോഗ്യവകുപ്പുമായും നിരന്തരം ഇടപെട്ടതിന്റെ ഫലമായി ജൂബിലി ഹാളില് വാക്സിനേഷന് ക്യാമ്ബ് പുന:സ്ഥാപിക്കുന്നതിനുവേണ്ടി അധികൃതര് തയാറായി. ഇതിനായി കലക്ടറേറ്റിനു മുന്നില് കൗണ്സിലര്മാര് ധര്ണ വരെ നടത്തുകയുണ്ടായി. നേട്ടത്തിന്റെ സന്തോഷം പങ്ക് വെക്കുന്നതിനായി ഇന്നലെ രാവിലെ ജൂബിലി ഹാളില് ജില്ലാ കളക്ടര് എസ്. ചന്ദ്രശേഖരന് സന്ദര്ശനം നടത്തി. മേയര്, കൗണ്സിലര്മാര്, ആരോഗ്യ പ്രവര്ത്തകര് എന്നിവരോടൊപ്പം കേക്ക് മുറിച്ചും മധുരം പങ്കിട്ടും സന്തോഷം പങ്ക് വെച്ചു.പത്രസമ്മേളനത്തില് മേയര് അഡ്വ. ടി ഒ മോഹനന്, ഡെപ്യൂട്ടി മേയര് കെ. ഷബീന സ്ഥിരം സമിതി അധ്യക്ഷന് മാരായ ഷമീമ , അഡ്വ പി ഇന്ദിര, സുരേഷ് ബാബു എളയാവൂര്, സിയാദ് തങ്ങള്, ഷാഹിന മൊയ്ദീന്, കൗണ്സിലര് എസ് ഷഹീദ, സെക്രട്ടറി ഡി സാജു എന്നിവര് പങ്കെടുത്തു.